

Katarine Zrinske 3 Domašinec

40318 Dekanovec

Tel: 040 863 061, 099 747 6403

Email: djvjelenko@email.t-com.hr, ravnateljica@dv-jelenko.hr

**JAVNI POZIV**

za upis djece u Dječji vrtić Jelenko za pedagošku godinu 2024./2025. u redoviti cjelodnevni 10-satni program.

**I.**

U Dječji vrtić Jelenko (u daljnjem tekstu: Vrtić) upisuju se djeca koja do 31. kolovoza 2024. godine navršavaju jednu godinu života pa do polaska u školu.

**U jasličke programe** može se upisati dijete koje do 1. rujna tekuće godine navrši jednu godinu života (djeca rođena 2022. i 2023.).

**U vrtićke programe** može se upisati dijete koje do 31. prosinca tekuće godine navrši tri godine života (djeca rođena 2018., 2019., 2020., 2021.) i djeca s odgodom upisa u 1. razred škole.

**II.**

Zahtjev za upis djece u program ranog i predškolskog odgoja i obrazovanja, obrazac privole o obradi podataka te popis ostale obvezne dokumentacije dostupni su na web stranici Vrtića:

[www.dv-jelenko.hr](http://www.dv-jelenko.hr)

**- OBVEZNA DOKUMENTACIJA ZA UPIS DJECE:**

1. popunjen Zahtjev za upis djece u program predškolskog odgoja i obrazovanja u dječji vrtić Jelenko (dostupan na web stranici Vrtića)
2. Obrazac privole o obradi podataka (dostupan na web stranici Vrtića)
3. uvjerenja o prebivalištu roditelja
4. uvjerenje o prebivalištu djeteta koje se upisuje
5. rodni list ili izvadak iz matice rođenih djeteta za koje se zahtjev ispunjava
6. potrebna dokumentacija kojom se ostvaruje pravo prednosti (navedeno ispod)

**KRITERIJ ISPUNJAVANJA UVJETA ZA OSTVARIVANJE PRAVA PREDNOSTI**

**I POTREBNA DOKUMENTACIJA**

1. **Djeca roditelja invalida Domovinskog rata**- rješenje o statusu invalida Domovinskog rata
2. **Djeca iz obitelji s troje ili više djece**- za svako dijete do 7 godina rodni list
3. **Djeca oba zaposlena roditelja ili redovnih studenata**-izvornik potvrde poslodavca o zaposlenju oba roditelja novijeg datuma ili elektronički zapis HZMO, potvrda fakulteta o statusu redovng studenta
4. **Djeca s teškoćama u razvoju i kroničnim bolestima**- nalaz i mišljenje o težini i vrsti invaliditeta- oštećenju funkcionalnih sposobnosti Zavoda za vještačenje, profesionalnu rehabilitaciju i zapošljavanje osoba s invaliditetom, medicinska dokumentacija i stručni nalazi i mišljenja
5. **Djeca zaposlenog samohranog roditelja ili redovnog studenta**- izvornik potvrde poslodavca o zaposlenju oba roditelja novijeg datuma ili elektronički zapis HZMO, potvrda fakulteta o statusu redovng studenta, dokaz o samohranosti: rodni list, smrtni list za preminulog roditelja ili potvrda o nestanku drugog roditelja ili rješenje Hrvatskog zavoda za socijalni rad o privremenom uzdržavanju djeteta koje se odnosi na razdoblje upisa u vrtić
6. **Djeca jednoroditeljskih obitelji sa zaposlenim roditeljem ili redovnim studentom**- izvornik potvrde poslodavca o zaposlenju oba roditelja novijeg datuma ili elektronički zapis HZMO, potvrda fakulteta o statusu redovng studenta, rješenje o razvodu braka, odluka suda da dijete živi s jednim roditeljem u slučaju postojanja izvanbračne zajednice, odluka suda da dijete živi s roditeljem koje podnosi zahtjev ili drugi dokaz da drugi roditelj ne živi u zajedničkom kućanstvu
7. **Djeca osoba s invaliditetom upisanih u Hrvatski registar osoba s invaliditetom-** potvrda da je osoba upisana u Hrvatski registar osoba s invaliditetom
8. **Djeca koja su ostvarila pravo na socijalnu uslugu smještaja u udomiteljskim obiteljima**-rješenje odnosno potvrda Hrvatskog zavoda za socijalni rad da je dijete smješteno u udomiteljskoj obitelji
9. **Djeca koja imaju prebivalište ili boravište na području općine Domašinec**-potvrda o prebivalištu
10. **Djeca roditelja koji primaju doplatak za djecu ili roditelja korisnika zajamčene minimalne naknade**- rješenje o priznavanju prava na zajamčenu minimalnu naknadu Hrvatskog zavoda za socijalni rad, rješenje o pravu na doplatak za djecu
11. **Djeca roditelja koji obavljaju smjenski rad ili žive odvojeno radi obavljanja poslova izvan mjesta stanovanja obitelji**- potvrda poslodavca o obavljanju smjenskog rada ili obavljanja poslova izvan mjesta stanovanja
12. **Djeca u godini prije polaska u osnovnu školu**-rodni list ili elektronski izvadak iz matice rođenih
13. **Djeca čiji je brat/sestra već upisan u traženu ustanovu**-potvrda Vrtića
14. **Djeca strani državljani koja zajedno s roditeljima ima status stranca s odobrenim stalnim boravkom na području Općine Domašinec**-iskaznica stranca pod privremenom zaštitom MUP-a
15. **Djeca čiji je roditelj zaposlenik Vrtića**-potvrda Vrtića o zaposlenju

*Djeca čiji se jedan ili oba roditelja obrazuju, odnosno ostvaruju status redovitog studenta ili učenika, izjednačavaju se u svojim pravima na ostvarenje prednosti sa zaposlenim roditeljima. Sukladno zakonu kojim se uređuje socijalna skrb, samohrani roditelj je onaj roditelj koji živi sam s djetetom, sam skrbi o njemu i sam ga uzdržava, a jednoroditeljska obitelj je ona obitelj u kojoj žive dijete, odnosno djeca i jedan roditelj.*

**III.**

Prijave za upis djece u redoviti 10-satni cjelodnevni program za pedagošku godinu 2024./2025. zaprimat će se od 09.07.-16.07.2024. godine od 10:00 do 14:00 sati u prostorijama Vrtića na adresi Katarine Zrinske 3 Domašinec.

**IV.**

Roditelj odnosno skrbnik koji po prvi puta prijavljuje dijete dužan je osobno u upisnom roku predati zahtjev s potrebnom dokumentacijom u zatvorenoj omotnici s naznakom „UPISI“.

**V.**

Rezultati upisa objavit će se na mrežnim stranicama Vrtića i Osnivača te na oglasnim pločama Vrtića.

**Upravno vijeće**